Cuneiform Tablet Prague I 515
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma en-na-num-ma a-na a-šur-mu-ta-bi-il₅ qí-bi₄-ma 1 ma-na 2.5 GÍN KÙ.BABBAR ku-nu-ki-a aḫ-ša-lim ub-lá-ku-um 2 ma-na KÙ.BABBAR ku-nu-ki-a zu-ku-a ub-lá-ku-um KÙ.BABBAR a-ni-am a-na DUMU um-mì-a-ni-im ša ta-áp-qí-du-ni-ma a-ṣé-er a-bi₄-a-a a-na pá-ni-a tù-šé-bi₄-lu šu-um-šu i ṭup-pì-im lu-up-ta-ma a-ṣé-er a-bi₄-a-a ṭup-pá-am lá-áš-pu-ur lu ša-áp-tám lu maš-ki lu ša-am-nam ma-lá qá-tí tal-qé-a-ni úz-ni pí-té ma-ma-an iš-tù a-lim{ki} ú-ṣí-a-ni ša-il₅-ma šu-ma ṭup-pá-am ša a-bi₄-ni lu ša a-bi₄-a-a na-áš-ú-ni-im e-ri-iš-ma šé-bi₄-lam